ANEXA 
la H.C.L. nr. ___din ________

„REGULAMENT DE UTILIZARE
A TERENULUI SINTETIC DE SPORT (MINIFOTBAL)”


CAPITOLUL I – DISPOZIŢII GENERALE
Art. 1. - (1) Regulamentul de utilizare a obiectivului „Teren Sintetic de sport (Minifotbal)”, denumite în continuare și „teren sintetic”, cuprinde norme privind organizarea şi funcţionarea facilităților de agrement și sportive, în conformitate cu Ordonanța de urgență a Guvernului nr. 57/2019 privind Codul administrativ, cu modificările și completările ulterioare şi Legea educaţiei fizice şi a sportului nr. 69/2000, cu modificările şi completările ulterioare.
(2) Obiectivul „Teren Sintetic de sport (Minifotbal)” situat în comuna Vărbilău, satul Vărbilău, este administrat de Consiliul Local al comunei Vărbilău.
(3) Obiectivul „Teren Sintetic de sport (Minifotbal)” reprezintă un imobil de interes public, care cuprinde următoarele repere: teren sintetic, sistem de iluminare, împrejmuire incintă, două porți de minifotbal de 3x2 m cu plase incluse.
Art. 2. - Respectarea regulamentului este obligatorie pentru personalul administrativ, de întreținere şi curăţenie, pentru sportivi, profesori, elevi, părinți, spectatori, precum şi pentru orice alte persoane fizice şi juridice care vizitează sau utilizează terenul sintetic.
Art. 3. - În cadrul terenului sintetic, se vor putea desfășura numai activități cu caracter sportiv. În mod excepționa,l cu aprobarea Primarului comunei Vărbilău, pot avea loc și alte activități de interes public.
Art. 4. – Prin construirea Terenului sintetic de sport (Minifotbal) au fost urmărite următoarele obiective:
1. promovarea sportului de masă prin punerea la dispoziția cetățenilor Comunei Vărbilău a unor facilități sportive, în condițiile stabilite de acest regulament,
2. asigurarea unei zone de agrement și relaxare pentru cetățeni, cu spații special amenajate și posibilități de petrecere a timpului liber,
3. deservirea în mod gratuit a unităţilor de învăţământ de pe raza comunei, care manifestă interes pentru realizarea de activități sportive de învățământ, conform unui orar prestabilit,
4. găzduirea unor competiții sportive de interes local, național și internațional,
5. găzduirea altor activităţi de interes pentru comunitate.
Art. 5. - Administrarea şi asigurarea cadrului necesar în vederea desfăşurării în bune condiţii a activităţilor specifice terenului sintetic se face de către Comuna Vărbilău prin autoritățile administrației publice locale.
Art. 6. - Toate activităţile desfăşurate în incinta terenului sintetic vor fi coordonate şi supravegheate de către personalul desemnat de primarul comunei Vărbilău, în vederea respectării legislației în vigoare și a prezentului regulament.
Art. 7. - Primarul comunei Vărbilău sau persoana împuternicită de acesta, răspunde de asigurarea funcţionării terenului sintetic, a tuturor, materialelor şi a mijloacelor din dotare și folosirea eficientă a acestora, în conformitate cu destinația lor. Persoana împuternicită va purta denumirea generică de „administrator teren sintetic”, având atribuțiile stabilite de primarul comunei Vărbilău prin Dispoziție scrisă.

CAPITOLUL II – ORARUL DE FUNCŢIONARE
Art. 8. - (1) Accesul în incinta terenului sintetic, se face zilnic între orele 8.00 – 22.00, exceptând situația în care terenul este rezervat/închiriat pentru meciuri oficiale sau evenimente organizate într-un cadru organizat, utilizatorii având un reprezentant desemnat.
(2) În cazul unor rezervări pentru desfășurarea unor evenimente sportive, locale, județene, naționale sau internaționale, accesul în incinta terenului sintetic se va permite, conform programului prevăzut în cererea depusă de către organizatorii evenimentului sportiv.
Art. 9. - Rezervarea terenului sintetic cu acces controlat, se va face prin intermediul unei cereri depuse la sediul Comunei Vărbilău. Procedura pentru rezervări este descrisă la Capitolul IV.
Art. 10. - În funcție de sezon, condiții meteo și din rațiuni de siguranță a cetățenilor, se poate limita accesul în incinta terenului sintetic, anunțând corespunzător acest lucru.

CAPITOLUL III – ACCESUL ÎN INCINTA TERENURLUI SINTETIC
Art. 11. – (1) Terenul sintetic poate fi utilizat de către toți cetățenii comunei, în virtutea principiului nediscriminării, conform orarului de funcționare și programului de rezervări, în condițiile legii și ale prezentului regulament.
(2) Accesul în perimetrul terenului sintetic se va face numai după achitarea tarifelor de închiriere prevăzute în Hotărârea Consiliului Local privind stabilirea impozitelor și taxelor locale, valabile pentru anul fiscal în care se utilizează terenul sintetic. Accesul va fi controlat și se va face conform procedurilor stabilite.
(3) Accesul în incinta terenului sintetic va fi permis cu prioritate și în mod gratuit unităților de învățământ de pe raza comunei, care manifestă interes pentru realizarea de activități sportive de învățământ, conform unui orar prestabilit.

CAPITOLUL IV – REZERVAREA TERENURILOR SINTETICE
Art. 12. - Rezervarea pentru utilizarea terenului sintetic, în vederea organizării unui eveniment sportiv oficial sau pentru derularea unei activități sportive ca hobby, se face prin cerere scrisă depusă la Registratura Comunei Vărbilău de un reprezentant al utilizatorilor.
Art. 13. - Rezervarea terenului sintetic de către utilizatorii amatori se poate face telefonic, în ziua organizării activității sportive, cu obligația achitării tarifului de închiriere înainte de intrarea pe teren. 
Art. 14. - Rezervările se fac pentru perioade de 1 oră, sau multiplu, cu începere la ore fixe și încheiere la ore fixe. 
Art. 15. - Rezervările se fac astfel încât, în perioada de timp, până la data și ora începerii rezervării, să se poată depună cererea la Registratura comunei Vărbilău și primirea unui răspuns favorabil din partea conducătorului instituției sau locțiitorul acestuia.
Art. 16. - Dacă se dorește anularea programării, aceasta va fi posibilă cu cel puțin 1 zi înainte de data la care este rezervat terenul. Anularea se va putea face online, telefonic sau personal, la sediul Comunei Vărbilău. Anularea rezervării cu o perioadă mai mică de o zi până la data și ora rezervării, conduce la reținerea taxei achitate pentru rezervarea în cauză.
Art. 17. - Utilizatorii terenului sintetic vor folosi propriile mingi și alte echipamente necesare desfășurării evenimentului sportiv, fără a afecta infrastructura existentă în incinta terenului.

CAPITOLUL V – CONDIȚII DE UTILIZARE
Art. 18. - Utilizatorii sunt obligați să-și însușească și să respecte prezentul regulament precum și regulamentele specifice de folosire a facilităților terenului sintetic, înainte de a le folosi.
Art. 19. - Utilizatorii sunt obligați să respecte instrucțiunile scrise, dar și cele verbale primite de la conducerea instituției sau personalul desemnat ca „administrator teren sintetic”, chiar dacă acestea nu sunt stipulate în mod expres în prezentul regulament. Nerespectarea acestora duce la eliminarea din incinta terenului sintetic.
Art. 20. - Este interzisă intervenția persoanelor neautorizate la instalațiile electrice de iluminat nocturn și alte instalații/echipamente sportive din incinta terenului sintetic. Dacă acțiunile întreprinse au provocat daune, persoana este obligată să le acopere integral, aducând instalațiile/echipamentele la starea inițială.
Art. 21. - Persoanele responsabile de distrugerea parțială sau totală a unor facilități din incinta terenului sintetic, survenită fie accidental, fie prin utilizare defectuoasă, neconformă cu instrucțiunile, vor fi nevoite să readucă respectivele bunuri la starea lor inițială sau să achite contravaloarea lor.
Art. 22. - Distrugerea deliberată a obiectelor din cadrul terenului sintetic, vandalismul și alte acte de violență care produc daune, pot fi semnalate de către personalul comunei Vărbilău sau alte persoane interesate. Prejudiciile materiale și eventualele acte infracționale generate astfel de fapte vor atrage răspunderea persoanelor care se fac vinovate, în urma cercetării de către reprezentanții comunei Vărbilău sau de către organele de poliție sesizate, potrivit competențelor.
Art. 23. - Dacă o înțelegere amiabilă cu persoanele vinovate nu este posibilă, Comuna Vărbilău își rezervă dreptul de a recupera prin toate mijloacele legale costurile integrale de reparație, readucere în stare de funcționare sau înlocuire a bunurilor distruse.
Art. 24. - Accesul autovehiculelor va fi interzis în incinta terenului sintetic, cu excepția zonelor de parcări adiacente acestuia. Forțele de intervenție, în cazuri excepționale de foc deschis, violență și tulburarea liniștii publice, au acces în incinta terenului sintetic fără o aprobare prealabilă din partea reprezentanților comunei Vărbilău.
Art. 25. - Utilizatorii terenului sintetic sunt obligați să poarte echipament sportiv decent și curat, specific activităților sportive desfășurate. Hainele de stradă nu sunt permise, iar purtarea tricoului este obligatorie în zonele publice. Accesul pe terenuri se face doar daca utilizatorul este echipat corespunzător cu pantofi sport adecvați folosinței pentru teren sintetic. Folosința terenului sintetic se face pe propria răspundere a utilizatorului acestuia, sau a reprezentantului organizatorului evenimentului sportiv, care este obligat a aduce la cunoștința utilizatorilor prezentul regulament.
Art. 26. - Echiparea/dezechiparea se va face în afara incintei terenului sintetic, astfel încât să nu se încalce normele referitoare la bunele moravuri și normele de conviețuire în colectivitate.
Art. 27. - Fumatul în incinta terenului sintetic este strict interzis.
Art. 28. - Consumul de semințe în cadrul incintei terenului sintetic este strict interzis.
Art. 29. - Accesul persoanelor în incinta terenului sintetic în stare de ebrietate este strict interzis.
Art. 30. - Accesul animalelor de companie în incinta terenului sintetic este strict interzis.
Art. 31. – (1) Utilizatorii au obligația ca, înainte de a părăsi incinta terenului sintetic, să curețe de eventualele deșeuri menajere incinta și zona adiacentă acesteia, inclusiv terenul desemnat pentru parcarea autovehiculelor.
(2) Însușirea oricăror bunuri constituie furt și va fi declarat personalului competent.
   	(3) Reprezentanții comunei Vărbilău nu răspund pentru obiectele pierdute sau uitate în incinta terenului sintetic.
 	   (4) Predarea-primirea incintei terenului sintetic și a bunurilor din cadrul acestuia se face în scris, prin proces-verbal încheiat între conducerea comunei Vărbilău sau împuterniciții acesteia și solicitant, ca reprezentant al beneficiarilor. Predarea-primirea se face în scris, atât la preluarea terenului sintetic de către beneficiar, cât și la finalul evenimentului, de administratorul obiectivului.
Art. 32. – Reprezentanții comunei Vărbilău sau persoana împuternicită ca „administrator teren sintetic” nu sunt responsabili sub nicio formă pentru accidentările și rănirile ce se pot întâmpla ca urmare a folosirii terenurilor sintetice sau ca urmare a prezenței în incinta acestora.
Art. 33. - Utilizatorii garantează că se află în condiție medicală bună și sunt apți pentru desfășurarea de exerciții fizice active sau pasive și că aceste exerciții nu vor fi nocive pentru sănătatea, siguranța, confortul sau condiția lor fizică. Reprezentanții comunei Vărbilău sau persoana împuternicită ca „administrator teren sintetic” nu sunt responsabili pentru accidentări cauzate de condiția fizică a utilizatorilor.

CAPITOLUL VI – DISPOZIȚII FINALE
Art. 34. - Prevederile prezentului regulament vor fi actualizate în funcție de modificările legislației incidente în materie.
Art. 35. – (1) Prezentul regulament poate fi modificat/actualizat de către Comuna Vărbilău, cu notificarea utilizatorilor.
	(2) Prezentul regulament va fi aplicabil și pentru alte terenuri sintetice de sport 
Art. 36. - Prezentul regulament este disponibil pe site-ul oficial al Comunei Vărbilău și este afișat la sediul Primăriei, fiind obligatoriu pentru toți utilizatorii.
Art. 37. - Administrația își rezervă dreptul de a modifica orarul de funcționare, precum și orarul rezervărilor, în funcție de evenimentele sportive găzduite sau sărbătorile legale.
Art. 38 . Folosirea terenul sintetic fără acordul sau cerere aprobată de conducerea Comunei Vărbilău constituie contravenţie şi se sancţionează cu amendă în cuantum de 500 lei/persoană.
Art. 39 . Aplicarea amenzii contravenţionale se poate face de reprezentanţii Poliţiei Locale a Comunei Vărbilău, de către reprezentanţii Poliţiei Naţionale sau de către orice angajat din cadrul Primăriei Comunei Vărbilău, cu atribuţii stabilite în acest sens prin Dispoziţia primarului comunei Vărbilău.

Întocmit,
Secretar general,					Referent,
Costache Mirela 				      Coman Adrian Ilie


ANEXE:
1. formular- cerere folosință teren sintetic;
2. formular - proces-verbal predare-primire


ANEXA nr. 1 la REGULAMENT



Către,
Comuna Vărbilău, județul Prahova



           Subsemnatul(a)…………………………….……………………….......…, identificat prin  CNP……………………….........….…….	posesor al cărți de identitate seria..... nr. ……………….
cu	domiciliu	în	comuna ........................... satul….……………......….., strada..……………………… ………………..….nr………... prin prezenta, vă rog a binevoi să aprobați utilizarea „Terenului sintetic de sport (Minifotbal) în data de ….……………….…, între orele….............., pentru desfășurarea activităților sportive ...........................................................
Am luat cunoștință de faptul că imobilul cuprinde următoarele elemente: teren sintetic, sistem de iluminare, împrejmuire incintă, porți de minifotbal de 3x2 m cu plase incluse. 

Îmi asum faptul că voi achita la sediul Comunei Vărbilău taxa aferentă folosiri terenului sintetic solicitat.
Am luat la cunoștință de prevederile Regulamentului de Organizare și Funcționare al Terenului Sintetic de sport (Minifotbal), aprobat prin HCL nr. ______________, pe care le voi respecta.
Vă mulțumesc anticipat!



Data__________                                                                                          Semnătura_________________












Prin prezenta, părţile sunt informate asupra caracterului confidenţial al datelor cu caracter personal, informațiilor şi consecințele divulgării lor neautorizate, conform Regulamentului (UE) 2016/679 privind protecţia datelor cu caracter personal

ANEXA nr. 2 la REGULAMENT

PROCES-VERBAL
de predare-primire a Terenului sintetic de sport (Minifotbal)

Prezentul proces-verbal de predare-primire se încheie între: 
1. COMUNA Vărbilău, cu sediul în localitatea Vărbilău, sat Vărbilău, județul Prahova, CUI / CIF 2844197, reprezentat legal prin domnul Cărbunaru Mihail-Vasile și în prezentul act prin .......................................................................................în calitate de împuternicit, pe de o parte, în calitate de PROPRIETAR
și
	2. ____________________________________________,	cu	domiciliul	în comuna ___________ sat/str. _________________, nr. ___, județul 			, având actul de identitate      seria      nr. 	           , eliberat de 	                         		, la data de ______     nascut la data de	______, în localitatea 	, cod numeric personal ____________________________	, în calitate de LOCATAR.

 	COMUNA VĂRBILĂU, predă și persoana identificată la punctul 2 din prezentul proces-verbal primește, spre folosință în data de _____, între orele........…următorul bun:
- teren sintetic, sistem de iluminare, împrejmuire incintă, porți de minifotbal de 3x2 m cu plase incluse.
Terenul sintetic de sport (Minifotbal) se prezintă în stare fizică foarte bună/bună/cu următoarele defecte: ....................................................................................................................................
Starea incintei de la momentul predării-primirii se dovedeşte prin prezentul proces verbal de predare-primire încheiat între părţi, precum şi planşele fotografice realizate la momentul predării-primirii, care constituie anexe la prezentul proces-verbal şi este parte integrantă din acesta.
Prezentul proces-verbal s-a întocmit azi, _________________, în două exemplare originale, câte unul pentru fiecare parte.

          AM PREDAT	,                                                                      AM PRIMIT,
         PROPRIETAR	                                                                CHIRIAŞ/LOCATAR 
COMUNA VĂRBILĂU

Se va completa la finalul perioadei de folosință:

La data de .......................... incinta Terenului sintetic de sport (Minifotbal) cu toate bunurile din cadrul incintei, ce a făcut obiectul predării spre utilizare în data de .................................... orele .........................., a fost predată la finalul folosirii, proprietarului,  în  stare  fizică:  foarte  bună  /  bună  cu  următoarele  defecte:
......................................................................................................................................................................................................................................................................................................., pe care mă angajez să le remediez / să achit remedierea acestora.
Perioada rezervată de folosire a bunului a fost depășită cu	.........minute, drept pentru care voi achita, până la data de ............................, suma de ......... lei, reprezentând folosința bunului peste perioada rezervată inițial.

Prezentul document reprezintă angajament de plată pentru suma de..............lei.

         PROPRIETAR	                                                                CHIRIAŞ/LOCATAR 
COMUNA VĂRBILĂ

